2021 m. s t a l o t e n i s o varžybų

Vilniaus DSKS „Žalgiris“ taurėms laimėti

Tvirtinu:

Vilniaus DSKS“Žalgiris“

Prezidentas Arvydas Sedekerskis

 2021 m. rugsėjo 14 d.

NUOSTATAI

I . TIKSLAS IR UŽDAVINIAI

- populiarinti stalo teniso sportą gyventojų tarpe Vilniaus mieste.

- išaiškinti pajėgiausias komandas atstovaujančias Vilnių 2021 m. LSD “Žalgiris“ žiemos sporto žaidynėse.

II. DALYVIAI.

 Varžybose **dalyvauja** Vilniaus m. gyventojai. Už kolektyvo komandą gali žaisti visi norintieji.

Varžybose **negali** **dalyvauti:**

* profesionalūs sportininkai, žaidžiantys užsienio komandose, Lietuvos rinktinės nariai***,***
* ***2021/2022 m. aukščiausioje ir pirmoje lygose žaidžiantys vyrai ir tie, kurių LSTA reitingas yra aukštesnis nei 101 ( 60 m. ir vyresniems vyrams reitingo aprybojimai netaikomi),***
* ***2021/2022 m. aukščiausioje lygoje dalyvaujančios moterys***,
* studentai - 2021-2022 m., studentų lygos varžybų registruotieji žaidėjai,
* sportininkai, gimę 2003 m. ir jaunesni.

 Varžybų dalyviai turi turėti gydytojo leidimą sportuoti arba dalyvauti varžybose.

III. VYKDYMAS. LAIKAS. VIETA.

 Varžybos vykdomos **2021 m. rugsėjo 24 d.** stalo teniso klube „Mažoji raketė“, Laisvės pr. 125 pasaže „Pas Juozapą“. Atvykimas iki 17.00 val. **Varžybų pradžia 17.30 val.**

**Varžybų vyr. teisėja - Jelena Anikejeva** ( tel.8-681-65829)

**Būtina išankstinė registracija** iki rugsėjo 23 d. elektroniniu paštu: **lena.anikejeva@gmail.com****.** Registruojantis nurodomi komandos nario vardas, pavardė, gimimo data, reitingas patvirtintas LSTA. Viena komanda gali registruoti ne mažiau 2-jų ir ne daugiau 4-ių dalyvių.

Prieš varžybas pateikiama komandos paraiška su gydytojo viza.

IV. VARŽYBŲ TAISYKLĖS.

 Varžybos vykdomos pagal ITTF patvirtintas taisykles. **Komandos sudėtis - 2 vyrai ir 1 moteris**. Dalyvaujant daugiau negu 5 komandoms, komandos pagal reitingą paskirstomos į dviejų minusų lentelę, žaidžiame išaiškinant visas vietas. Komandos reitingas nustatomas pagal jos narių LSTA reitingo taškų suma. Komandinių susitikimų žaidimo sistema: 1. A-X, 2. B-Y, 3. M-M, 4. A-Y, 5. B-X. Jei abejose komandose nedalyvauja moterys ir rezultatas po vyrų asmeninių susitikimų yra lygus 2:2, tai žaidžiamas papildomas dvejeto susitikimas. Už laimėjimą komandai skiriami 2 taškai, už pralaimėjimą - 1 taškas, neatvykimas - 0 taškų. Komandinė vieta nustatoma pagal didžiausią surinktų taškų skaičių. Surinkus vienodą taškų skaičių - pagal tarpusavio susitikimą. Esant lygybei - pagal visų susitikimų rezultatus.

Asmeniniai susitikimai žaidžiami iki 2-jų laimėtų setų (2:0, 2:1).

 V. DALYVIO MOKESTIS. APDOVANOJIMAS.

 Komandos moka 15.00 EUR dalyvio mokestį, varžybų vykdymo išlaidoms padengti.

 Komandos užėmusios I-II-III vietas apdovanojamos Vilniaus DSKS Žalgiris sportinėmis taurėmis, o jų nariai – atitinkamų vietų medaliais. Komanda nugalėtoja, o esant galimybei ir II, III vietos laimėtojos, įgyja teisę atstovauti Vilniaus miestą LSD Žalgiris 2021 m. žiemos sporto žaidynėse Alytuje 2020 m. spalio 23 d.